## Educació comunica la reubicació de l’alumnat afectat per la DANA i amplia la modalitat d’acolliment a petició de famílies i centres

*** La Conselleria emet una nova circular en la qual disposa que els centres de les zones afectades que no van patir danys reprendran l’activitat lectiva l’11 de novembre
* Aquells centres en els quals consta alguna afectació que pot ser esmenada en un període inferior o igual a 15 dies aniran reprenent l’activitat de manera progressiva
* La modalitat d’acolliment tindrà vigència fins al 22 de novembre. A partir d’eixa data, si les famílies volen fer efectiu un canvi definitiu, hauran de sol·licitar-lo a l’òrgan d’escolarització de la localitat**

La Conselleria d’Educació, Cultura, Universitats i Ocupació ha emés esta vesprada una nova circular en la qual comunica la reubicació de l’alumnat afectat per la DANA en altres instal·lacions, al mateix temps que amplia la modalitat d’acolliment a petició de famílies i centres.

La Conselleria ha estat treballant en esta reubicació, que en alguns casos serà dins del mateix municipi del centre afectat i en altres casos, fora. En estos últims casos es disposarà de transport escolar en el cas que siga necessari.

No obstant això, Educació ha atés les peticions d’alguns centres i famílies que havien sol·licitat prorrogar la modalitat d’acolliment, per la qual cosa s’ha establit esta vigència fins al 22 de novembre. A partir d’eixa data, si les famílies volen fer efectiu un canvi definitiu de centre educatiu, hauran de sol·licitar-lo a l’òrgan d’escolarització de la localitat corresponent. El centre docent ‘acollidor’ informarà d’este aspecte a les famílies i els facilitarà els tràmits, en la mesura que siga possible.

El secretari autonòmic d’Educació, Daniel McEvoy, s’ha traslladat este matí, junt amb el director general d’Infraestructures Educatives, José María Larena, i tècnics d’este departament, a Paiporta, a on han realitzat una nova revisió de les instal·lacions educatives.

La circular disposa que els centres de les zones afectades que no van patir danys, o aquells que, fins i tot tenint danys, ja han sigut revisats favorablement pel personal tècnic competent reprendran l’activitat lectiva l’11 de novembre. Per la seua banda, aquells en els quals consta alguna afectació que pot ser esmenada en un període inferior o igual a 15 dies aniran reprenent l’activitat lectiva segons se certifiquen la seguretat i la higiene adequades en eixos centres, seguint les instruccions facilitades per Conselleria.

**Reubicació de centres i alumnat**

A Aldaia:

- Centre Infantil La Font de la Rosa. Es traslladarà al CEIP El Rajolar de manera progressiva, ja que en este moment s’està utilitzant com a centre logístic.

- CEIP Platero y Yo. Es traslladarà en els pròxims dies al CEIP Ciutat de Cremona d’Alaquàs.

- CEIP Mariano Benlliure. El seu alumnat quedarà reubicat de la manera següent: la línia d’Infantil en el CEIP Martínez Torres i la línia de Primària, en l’Ausiàs March de la mateixa localitat.

- IES Salvador Gadea. Tindrà una incorporació de l’alumnat progressiva.

- La resta de centres de la localitat funcionen amb normalitat.

A Albal:

- CEIP San Carlos Borromeo. Tindrà entrada progressiva.

- CEIP San Blas. Es trasllada al CEIP La Balaguera del mateix municipi amb entrada progressiva.

- IES d’Albal. L’alumnat s’anirà incorporant de manera progressiva, ja que s’ha de substituir la instal·lació elèctrica.

- CEIP Juan Esteve Muñoz. En estos moments s’està utilitzant com a centre logístic, per la qual cosa depén de l’Ajuntament traslladar el material que albergue a altres instal·lacions.

A Alfafar:

- CEIP Orba. Es trasllada al CEIP La Fila, en el mateix municipi, d’una manera progressiva, ja que este segon s’està utilitzant com a centre logístic.

- Escola Infantil Rabisancho. Es reubicarà en instal·lacions municipals.

- IES 25 d’Abril. Entrada de l’alumnat de manera progressiva per labors de neteja.

A Algemesí:

- CEE Alberto Tortajada. Comença dilluns.

- CEIP Carme Miquel. El seu alumnat es trasllada al CEIP Ribalta de la mateixa població de manera progressiva.

- IES Bernat Guinovart. Falta neteja. Entrada progressiva.

- CEIP Blasco Ibáñez. Entrada progressiva de l’alumnat.

- CEIP Cervantes. Entrada progressiva de l’alumnat.

- CEIP Ribalta. Alumnat amb entrada progressiva.

 - CEIP Virgen del Pilar. Comença dilluns.

A Alginet:

- CEIP Vicente Blasco Ibáñez. Infantil va a escola municipal i Primària al CEIP Pepita Greus, de la mateixa localitat.

- CEIP Maestro Emilio Luna. Entrada progressiva de l’alumnat.

- CEIP Pepita Greus. Comença dilluns.

A Benetússer:

- CEIP Cristóbal Colón. Entrada d’alumnat de manera progressiva.

- CEIP Vicent Ricart Bonillo. Entrada de l’alumnat de manera progressiva.

- IES María Carbonell i Sánchez. Entrada de l’alumnat de manera progressiva.

- CEIP Blasco Ibáñez. Comencen les classes dilluns.

A Beniparrell:

- CEIP Blasco Ibáñez. Infantil se’n va al Verge dels Desemparats de Silla i l’alumnat de Primària, a El Patí de Silla.

A Catarroja:

- CEIP Bertomeu Llorens i Royo. L’alumnat tindrà entrada progressiva.

- CEIP Jaume I El Conqueridor. L’alumnat tindrà entrada progressiva.

- CEIP Joan XXIII. Infantil se’n va dilluns al CEIP Bertomeu Llorens. En Primària hi ha entrada progressiva.

- CEIP Paluzié. Infantil se’n va dilluns al Jaume I. En Primària, entrada progressiva.

- CEIP Vil·la Romana. Pendent de confirmació de reubicació.

- IES Berenguer Dalmau. L’alumnat es reubicarà en l’IES L’Om de Picassent.

A Cheste, els tres centres, IES Número 1, IES Ricardo Marín Ibáñez i CEIP Ana Lluch, tindran entrada d’alumnat progressiva.

A Chiva, els quatre centres: CEIP Doctor Corachán, CEIP Francisco Martínez Culla, CEIP La Murta i IES Marjana, tindran entrada progressiva.

A l’Alcúdia:

- CEIP Heretats. Entrada progressiva, tot i que falta una xicoteta intervenció en la instal·lació elèctrica.

- CEIP Les Comes. Entrada progressiva, ja que la zona d’Infantil, que està totalment afectada, es reubica en la zona de Primària.

A Massanassa:

- CEIP Lluís Vives. Alumnat reubicat en l’antiga Escola de Magisteri de la Universitat de València.

- Ausiàs March. Es trasllada al CEIP Jaume I d’Alcàsser.

- IES Massanassa. Alumnat amb entrada progressiva.

A Paiporta, tots els centres tindran entrada progressiva: CEIP Ausiàs March, CEIP Jaume I, CEIP L’Horta, CEIP Lluís Vives, CEIP Rosa Serrano, IES Andreu Alfaro i IES La Sénia.

A Picanya, tots els centres (CEIP Baladre, CEIP Ausiàs March i IES Enric Valor) tindran entrada progressiva, ja que en estos moments s’estan utilitzant com a centres logístics per la DANA.

A Sedaví:

- CEIP Fernando Baixauli Chornet. Alumnat reubicat en el CEIP Miguel Hernández de València.

- CEIP San Clemente. Pendent de confirmació de reubicació.

- CEIP Vicente Pla Paredes. Alumnat reubicat en el CEIP Les Arts de València.

- IES Sedaví. Entrada progressiva de l’alumnat.

A Utiel:

- CEIP Canónigo Muñoz. Entrada progressiva.

- CEIP Enrique Rambal. Entrada progressiva.

- L’alumnat del Conservatori Professional de Música d’Utiel serà reubicat en el CEIP Enrique Rambal.

- IES Alameda. Primer i segon d’ESO es reubiquen en l’EOI del mateix municipi. Tercer i quart, en l’IES Miguel Ballesteros. Primer de Batxillerat anirà al CEIP Canónigo Muñoz; segon, a instal·lacions municipals, i l’alumnat d’FP es desplaça a l’Escola d’Hostaleria.

A València:

- Pedania Castellar-Oliveral. CEE Rosa Llàcer. L’alumnat està reubicat en el CEE Ruiz Jiménez i CEE Professor Sebastián Burgos de València.

- Pedania La Torre. CEIP Pare Manjón. Entrada progressiva.

- Pedania Horno de Alcedo. CEIP Forn d’Alcedo. Entrada progressiva.

Es pot consultar la circular completa en [este enllaç](https://ceice.gva.es/documents/161634256/387453799/CIRCULAR+3+DANA.pdf/4444036e-9652-5bb3-db85-aa829b8d930e?t=1731093144173).

Fecha: 08/11/2024